Compatriots of South Africa - President, Mr Cheslin Felix | Compatriots of South Africa
My naam is Cheslin Wayne Felix, gebore in Willowdene, Port Elizabeth, op 10 Augustus 1972. In Willowdene het ek groot geword en was ek woonagtig tot en met die ouderdom van 12 jaar. Dit is toe dat ons gesin noodgedwonge moes skuif na 'n ander area as gevolg van die Groepsgebiede Wet. Ons was forseer om te verhuis na Uitbreiding 21 in Chatty, Port Elizabeth.
Ek het daarna my skoolloopbaan voltooi by Booysen Park Senior Sekondêre Skool. Daar het ek bewus geraak van die politieke klimaat in ons land.
Op skool was ek deel van die Studente-Raad Verteenwoordigers en het toe al geweet dat ek wel eendag 'n groot verandering kan bring in die lewens van ons mense. Ek het net nooit geweet presies hoe ek dit sou doen nie.
'n Bietjie agtergrond informasie oor my
Ons as Bruin mense het nie die geld gehad destyds om verder te studeer nie en dit was ook die oorsaak daarvan dat ek in my vroeër jare, vanaf die ouderdom van 8 jaar, 'n "taxi guardjie" geword het. Die lewe was swaar, maar ek het alles probeer doen wat ek kon om iets te bekom net om te help brood sit op die tafel.
Op die ouderdom van 21 het ek in die huwelik getree met Lucia Felix (ook nou die Vise President van CSA) met wie ek nou al 26 jaar getroud is. Op 22 het ek my eerste besigheid begin as 'n entrepreneur in die vervoer en eiendomsvelde.
My sukses tot dusver is alles te danke aan my gesin wat my aanhou ondersteun en al het ek wel nog die baie grade en kwalifikasies agter my naam nie, het ek alreeds twee jaar in onderwys voltooi.
Waar pas ek nou regtig in
Ek is die stigter van Compatriots of South Africa, CSA, en het die party begin omdat ek nie meer kon toekyk hoe ons mense aanhou eenkant geskuif word en ander voorgetrek word op grond van die gelaat van hul vel. My motto in die lewe is om te glo in jouself, slegs dan sal ander in jou ook glo.
Ek lewe elke dag om 'n sukses van myself te maak sodat ek myself, my vrou, dogters, kleinseun en breë Eerste Nasie Volk van Suid-Afrika kan onderhou met die min wat ek het.
CSA en alles waarvoor ons staan was wel my inisiatief, maar dit was 'n visie vanaf die Here. Ek vra nie dat mense vir my stem nie. Ek doen 'n beroep op almal om te stem vir CSA om sodoende die agtergeblewene volk, veral Bruin mense, 'n behoorlike kans te gee om verteenwoordig te word in ons Parlement.
Wat my die meeste pla in ons land
Ons mense moet werk kry. Werkskepping is my eerste prioriteit. Sonder werk of enige geleenthede om 'n inkomste te verdien, sal ons volk steeds agter bly. Die rykes sal ryker word en die armes armer. As ek kyk na die klinieke en die lang lyne mense wat vir ure reis na die stede, buite staan in die reën en dit alles om 'n dokter te sien wat jou nie eens kan help nie, dan word ek so moedeloos.
Ons het almal tog 'n reg tot gesondheid en behoorlike sanitasie, maar tog word daar niks gedoen om dit vir ons mense op die Plattelandse dorpies te verseker nie.
Ek sê nie ek sal die hele land oornag kan red nie, maar ek glo dat as ek ten minste tot in die Parlement kan kom met CSA, dan sal ons 'n groter kans staan om 'n verskil te maak in die lewens van ons mense.
My versoek aan Suid-Afrikaners regoor ons land
Stem vir CSA en help ons om ons mense te verteenwoordig, om advokate te wees vir verandering in 'n land waar leë beloftes en korrupsie ons mense se lewens verpletter. Saam sal ons die stem wees vir ons mense om sodoende ons menswaardigheid te herwin.
Waar u ons in die hande kan kry
Indien u meer informasie benodig oor ons party of President, stuur 'n e-pos na info@compatriotsofsouthafrica.com. U is ook meer as welkom om ons op Facebook en Twitter te Like en Follow by die volgende addresse: facebook.com/CompatriotsSA en twitter.com/CompatriotsSA.
Cheslin Felix President of CSA Top 6 Profiles Vote CSA
Vivian van Heerden says:
Goeie dag my neef, Mr President van #CompatriotsofSouthAfrica. Eertens, baie geluk met die stigting van die party om ons bruin mense op die lig te bring. Dis fantasies en ek is baie bly vir die inisiatief en dryf wat jy het vir ons mense en wat jy wil beoog. Alle sterkte en my hoop is dat ons mense se oë sal oop gaan en sal ondersteun, sodat ons ook plek in die Suid-Afrika sal hê. Om dit plat te stel, sodat ons ook raak gesien kan word. Vorentoe #CSA!
Baie dankie, Vivian. Ons waardeer die ondersteuning van jou af en vertrou dat ons op jou stem kan staat maak met die opkomende eleksies. Vir lank genoeg het ons mense swaar gekry. Die @ANC het vir te lank nou al net gedoen wat hulle wou en ons moet altyd die agterend trek.
Nee kyk, Compatriots of South Africa is beslis hier om te bly, want daar moet darem iemand wees wat sal staan vir die regte en menswaardigheid van ons land se mense.